Diari Oficial de la Generalitat Valenciana


Sumari del DOGV 6548, del 21-06-2011 (2011/7008)

Notificació del laude emés per la Junta Arbitral de Transports de Castelló a Runner Transportes, SL. Expedient número 65/9630-HR.
---------------------------------------------------------------------------------------------------------------------------------

### Dades del document

Número de DOGV
:   6548

Data del DOGV
:   21-06-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/7008


Organisme emissor
:   Conselleria d'Infraestructures i Transport

Tipus de document
:   Anunci

Notificació del laude emés per la Junta Arbitral de Transports de Castelló a Runner Transportes, SL. Expedient número 65/1994-LG. [2011/7008]  
Ramón Escrig Moreno, president de la Junta Arbitral de Transports de Castelló, manifesta que, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Runner Transportes, SL, que s'ha dictat un laude en l'expedient de referència i, ja que no és possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
  
«Tribunal. President: Ramón Escrig Moreno. Vocals: José Ramón López de la Fuente i Fernando Monzó Mollá, el qual excusa la seua incompareixença. Secretària vocal: Rosa Salvador Salvador. Parts: reclamant: Transportes Sidro Beltrán, SL; reclamat: Runner Transportes, SL, que no compareix a l'acte de la vista.  
El president procedix a comprovar la identitat de la part compareixent i la qualitat amb què intervé.  
A continuació s'inicia l'acte de la vista i es concedix la paraula a la reclamant que, amb la ratificació del seu escrit de demanda, relata els antecedents de fet següents:  
1. Com a conseqüència de les relacions comercials existents entre les parts, la reclamant va realitzar, per compte de la reclamada, un transport des de Riba-roja de Túria (València) fins a Écija (Sevilla) el 4 de maig de 2010 i que està detallat en la factura número 283, de 12 de maig de 2010, per un import de 475,60 euros, adjunta a la demanda  
S'apliquen els següents fonaments jurídics:  
1. La competència territorial de la Junta, de la qual res s'al·lega, està determinada en els articles 6 i 7.2 del Reglament de la LOTT (Reial Decret 1211/1990).   
2. La submissió, la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres, modificada al seu torn per la Llei 29/2003, de 8 d'octubre, que en l'article 38.1, referent a la quantia diu: "es presumirà que existix l'esmentat acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o s'hauria d'haver iniciat la realització del servici o l'activitat contractat". I no consta en l'expedient cap manifestació en este sentit realitzada en moment anterior a la iniciació del transport.   
  
3. De les manifestacions realitzades en vista es deduïx que, efectivament, els ports que són reclamats en esta demanda i les factures dels quals consten adjuntes a esta van ser realitzats, la qual cosa determina el dret al seu cobrament per part de la reclamant.  
4. Atesa l'absència del vocal representant d'empreses carregadores que va excusar la seua assistència, el present laude es dicta de conformitat amb la previsió continguda en l'apartat 7 de l'article 9 redactat pel Reial Decret 1225/2006, de 27 d'octubre, que modifica el Reial Decret 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa: "la inassistència de qualsevol dels membres de la Junta, a excepció del president, no impedirà que es realitze la vista ni que es dicte el laude".  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per la mercantil Transportes Sidro Beltrán, SL, representada per Juan Miguel Segarra Boix contra Runner Transportes, SL, ja que dels fets relatats i la documentació que hi ha a l'expedient es desprén que efectivament els transports van ser realitzats tal com han sigut exposats i provats, la qual cosa atorga un dret de cobrament per l'import d'estos.  
Per això Runner Transportes, SL, haurà d'abonar a Transportes Sidro Beltrán, SL, la quantitat de quatre-cents setanta-cinc amb seixanta euros (475,60 euros).   
Contra este laude es pot exercitar l'acció d'anul·lació davant de l'Audiència Provincial de Castelló en el termini de dos mesos següents a la seua notificació, d'acord amb el que establixen els articles del 40 al 43, els dos inclusivament, de la Llei 60/2003, de 23 de desembre, d'Arbitratge.  
Amb independència de l'anterior, dins dels 10 dies següents al de la notificació del laude, podrà sol·licitar-se a esta Junta Arbitral la seua correcció, l'aclariment o el complement, d'acord amb l'article 39 de l'esmentada Llei d'Arbitratge.  
Transcorreguts 20 dies des de la notificació d'este laude a les parts, es podrà instar la seua execució forçosa, davant del Jutjat Mercantil de Castelló, de conformitat amb el que establixen els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil».  
Els mencionats terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
Castelló de la Plana, 3 de juny de 2011.- El president de la Junta Arbitral de Transports de Castelló: Ramón Escrig Moreno.